Diari Oficial de la Generalitat Valenciana


Sumari del DOGV 9535, del 16-02-2023 (2023/1294)

RESOLUCIÓ de 30 de gener de 2023, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de María Suárez Vaquer per la Generalitat. EIP 177/2017.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1294


Data del document
:   30-01-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de gener de 2023, de la Direcció General del Sector Públic i Patrimoni, de terminació de l'expedient de declaració administrativa d'herència intestada i acceptació de l'herència de María Suárez Vaquer per la Generalitat. EIP 177/2017. [2023/1294]  
Antecedents de fet  
Mitjançant un escrit presentat en aquesta administració pública per Jesús M. Luri Iborra, es va comunicar a aquesta conselleria la defunció, el 18 de febrer de 2010, de María Suárez Vaquer, amb DNI \*\*\*\*487\*\*, sense haver atorgat testament i empadronada a l'Ajuntament de Castelló de la Plana.  
Amb data 5 de juny de 2018 el director general del Sector Públic, Model Econòmic i Patrimoni va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestats previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 13 de juny de 2018 el director general del Sector Públic, Model Econòmic i Patrimoni va signar resolució d'incoació de l'expedient de declaració administrativa d'hereus abintestat de la causant a dalt indicada, que es va publicar en el Diari Oficial de la Generalitat Valenciana el 3 d'octubre de 2018 i es va esposar en el tauler d'edictes de l'Ajuntament de Castelló de la Plana del 21 de juny al 23 de juliol de 2018.  
Investigat el cabal relicte, no havent-se presentat possibles persones amb dret a heretar, amb data 2 de novembre del 2022 es dona trasllat a l'Advocacia General de la Generalitat la proposta d'acceptació de l'herència, a l'efecte d'emissió d'informe preceptiu en els termes de l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 15 de novembre de 2022, es rep l'esmentat informe, la consideració jurídica tercera del qual posa de manifest que si bé s'ha seguit la tramitació exigida per la normativa aplicable, el procediment ha caducat, d'acord amb el que es disposa en l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat.  
Amb data 22 de novembre de 2022, es dicta Resolució de la Direcció General del Sector Públic i Patrimoni per la qual es declara la caducitat del procediment iniciat en relació amb l'herència intestada de María Suárez Vaquer.  
No constant l'existència d'hereus testamentaris ni legítims, amb data 24 de novembre de 2022, es dicta nou acord d'incoació, publicat en el DOGV núm. 9489, de 14.12.2022, i exposada en el tauler d'anuncis de l'Ajuntament de Castelló del 02.12.2022 al 03.01.2023.  
  
  
Fonaments de dret  
En compliment del que preveu l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana, en l'article 43.3 de la Llei 14/2003, de 10 d'abril, de patrimoni de la Generalitat Valenciana, l'article 6.1 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat i atenent el que estableixen els articles 20 i següents de la Llei 33/2003, de 3 de novembre, de patrimoni de les administracions públiques en la redacció donada per la Llei 15/2015, de 2 de juliol, de jurisdicció voluntària, procedeix la terminació de l'expedient per a la declaració d'herència intestada per part de la Generalitat.  
  
En l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposen els articles 84.1 i 95.3 de la Llei 39/2015, d'1 de novembre, del procediment administratiu comú de les administracions públiques, resolc:  
  
Primer  
Declarar a la Generalitat hereua de María Suárez Váquer i adjudicar-se els béns i drets de l'herència, seguint les recomanacions de l'Advocacia General de la Generalitat.  
  
Segon  
Acceptar l'herència de María Suárez Váquer, a benefici d'inventari, integrada pels següents béns:  
Béns immobles:  
- Finca de Castelló núm. 25975, inscrita en el Registre de la Propietat de Castelló núm. 2, tom 918, foli 166 i 167, habitatge, en la planta octava enlaire, de l'edifici situat a Castelló en carrer Segarra Ribes, sense número de policia, antiga partida censal. CRU: 12011000230897.  
  
- Finca de Castelló núm. 25943, inscrita en el Registre de la Propietat de Castelló núm. 2, tom 239, foli 89, local situat en carrer Camí de San José, 5. CRU: 12011000231764.  
Com a béns mobles:  
- Un compte en el Banc Bilbao Vizcaya Argentaria, amb saldo a 22 de febrer de 2021, de 449,43 €.  
- Targeta Visa clasic, amb saldo disposat a data 22 de febrer de 2021, de 1.875 €.  
No s'han localitzat més béns de l'herència.  
  
Tercer  
Publicar la present resolució en el Diari Oficial de la Generalitat Valenciana i en la pàgina web d'aquesta conselleria.  
  
Quart  
Procedir a la presa de possessió dels béns i drets del causant, així com a la seua administració i conservació.  
  
Cinqué  
Notificar aquesta resolució als registres i organismes públics competents respecte als béns i drets que componen l'esmentada herència i donar-los d'alta en l'Inventari General de Béns i Drets de la Generalitat.  
  
Procedir a l'alienació dels immobles que integren el cabal relicte.  
  
  
Sisé  
Una vegada liquidada l'herència, aprovar, previ informe de la Intervenció Delegada, el compte general de liquidació de l'abintestat en la qual s'integrarà la totalitat dels ingressos generats i les despeses abonades o per a abonar, entre els quals figurarà el premi per denúncia, si és procedent.  
  
Contra la present resolució, que no posa fi a la via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament en el termini d'un mes, a comptar des de l'endemà de la recepció d'aquesta notificació.  
  
Si transcorregueren tres mesos des de l'endemà de la interposició del recurs d'alçada sense que haja sigut resolt, podrà entendre's que ha sigut desestimat i interposar recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de sis mesos.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 30 de gener de 2023.- La directora general del Sector Públic i Patrimoni: Isabel Castelló García.